Jan 03,2019
హెటిరో చేతికి స్పెయిన్‌ ఫార్మా కంపెనీ
హైదరాబాద్‌: ప్రముఖ ఔషధ ఉత్పత్తుల కంపెనీ హెటిరో గ్రూపునకు చెందిన యూరోపియన్‌ సబ్సీడరీ అమరొక్స్‌ లిమిటెబ్‌ స్పెయిన్‌ కేంద్రంగా పని చేస్తున్న టర్బిస్‌ ఫార్మాను కొనుగోలు చేసింది. అయితే ఎంత మొత్తానికి ఈ కొనుగోలు జరిపిందన్న వివరాలను వెల్లడించలేదు. టర్బిస్‌ ఫార్మా స్పెయిన్‌లో పలు ఉత్పత్తులతో పాటు రిటైల్‌ వ్యాపారంలో మంచి మార్కెటింగ్‌ నెట్‌వర్క్‌ కలిగి ఉన్నట్లు హెటిరో పేర్కొంది. ఈ స్వాధీనం తమ సంస్థ మరింత పటిష్టానికి దోహదం చేయనుందని తెలిపింది. అమరాక్స్‌ వేదిక ద్వారా యూరోపియన్‌ యూనియన్‌లో మరింత మంది వినియోగదారులను చేరడంతో పాటు తమ ఉత్పత్తుల విక్రయాలను పెంచుకోవడానికి దోహదం చేయనుందని హెటిరో లాబ్స్‌ లిమిటెడ్‌ ఎగ్జిక్యూటివ్‌ డైరెక్టర్‌ ఎవి నరస రెడ్డి పేర్కొన్నారు. తాజా కొనుగోలుతో సంస్థ ఐరోపా మార్కెట్లో అనుబంధ బ్రాండ్‌తో పాగా వేయడంతో పాటు మార్కెట్‌ను మరింతగా విస్తరించేందుకు వీలుపడుతుందని కంపెనీ వర్గాలు చెబుతున్నాయి.
మీ స్నేహితులకు రికమెండ్ చెయ్యండి